《何夫子拜命元揆诗以趣装 其二》
明代·邝露

樽俎先朝待折冲，师臣重咏旧车攻。两京玉辂传桴鼓，五铎金陵应栈钟。

北阙渐看红日近，东山聊付白云封。艰虞早识兴王地，望断南阳五色龙。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。